
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 235 

16 Οκτωβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

352. Σύσταση πάγιας προκαταβολής στην Πρεσβεία 

της Ελλάδος στην Μπρατισλάβα. 1 

353. Συμπλήρωση διατάξεων του Ν. 2239/1994 «Περί 

Σημάτων». 2 

354. Ρύθμιση καθυστερούμενων εισφορών σε δόσεις 

από το ΤΣΑ, μερικών κατηγοριών ασφαλισμένων 
αυτού. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 352 (1) 

Σύσταση πάγιας προκαταβολής στην Πρεσβεία της Ελ¬ 
λάδος στην Μπρατισλάβα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 145, παρ. 1 του Ν. 2594/98 
«Περί Οργανισμού του Υπουργείου Εξωτερικών» (Α 62). 

2. Τις διατάξεις του άρθρου 46 παρ. 2 του Ν. 2362/95 
«Περί Δημοσίου Λογιστικού, Ελέγχου των δαπανών του 
Κράτους» (Α 247). 

3. Το άρθρο 27 του Ν. 2081/1992 (Α 154), με το οποίο 
προσετέθη το άρθρο 29Α, στονΝ. 1558/1985/Α 137. 

4. Την υπ’ αριθ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών, για την ανάθεση αρμοδιοτήτων στους Υφυπουργούς 
Οικονομικών. 

5. Το γεγονός, ότι από την σύσταση πάγιας προκαταβο¬ 
λής στην Πρεσβεία της Ελλάδος στην Μπρατισλάβα προ- 
καλείται δαπάνη, σε βάρος του Κρατικού Προϋπολογι¬ 
σμού, το ύψος της οποίας δεν μπορεί, επί του παρόντος, 
να προσδιοριστεί. 

6. Την γνωμοδότηση 282/1998 του Συμβουλίου της Επι¬ 
κράτειας, με πρόταση του Υπουργού Εξωτερικών και του 
Υπουργού Οικονομικών, αποφασίζουμε: 

Άρθρο μόνο 

Συνιστάται στην Πρεσβεία της Ελλάδος στην Μπρατι¬ 
σλάβα πάγια προκαταβολή, για την αντιμετώπιση διαφό¬ 


ρων δαπανών, των οποίων η πραγματοποίηση, από την 
φύση τους, δεν δέχεται αναβολή και δεν είναι δυνατή με 
την κανονική διαδικασία. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 24 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ^ΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΘΕΟΔ. ΠΑΓΚΑΛΟΣ ΝΙΚ. ΧΡΙΣΤΟΔΟΥΛΑΚΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 353 (2) 

Συμπλήρωση διατάξεων του Ν. 2239/1994 
«Περί Σημάτων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 1338/1983 (ΦΕΚ 34/τ.Α'/83) «Ε¬ 
φαρμογή του Κοινοτικού Δικαίου» όπως αντικαταστάθηκε 
και τροποποιήθηκε από το άρθρο 6 παραγρ. 4 του Ν. 
1440/1984 (ΦΕΚ 70/τ.Α'/84) «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητας Άνθρακος καιΧάλυβος και του Ορ¬ 
γανισμού Εφοδιασμού ΕΥΡΑΤΟΜ» και από το άρθρο 19 
του Ν. 2367/95 (ΦΕΚ 261/Α/95) «Νέοι χρηματοπιστωτικοί 
θεσμοί και άλλες διατάξεις» και του άρθρου 65 του 
Ν.1892/90 (Α/101). 

β) Του άρθρου 29Ατου Ν. 1558/85 (ΦΕΚ 137/Α/85) «Κυ¬ 
βέρνηση και Κυβερνητικά Όργανα», που προστέθηκε με 
το άρθρο 27 του Ν. 2081/1992 (Α/154) και αντικαταστά- 
θηκε από το άρθρο 1 παρ. 2α του Ν. 2469/1997 (Α'/38). 

γ) Του άρθρου 110 του Κανονισμού (Ε.Κ.) 40/94 του 
Συμβουλίου της 20ης Δεκεμβρίου 1993 για το κοινοτικό 
σήμα (ΕΕΙ_ 11/14.1.94). 

δ) Των άρθρων 4 παραγρ. 2 περ. β' και 14 της Πρώτης 
Οδηγίας (Ε.Ο.Κ.) 89/104 του Συμβουλίου της 21ης Δε¬ 
κεμβρίου 1988 για την προσέγγιση των νομοθεσιών των 
κρατών μελών περί σημάτων (ΕΕΙ40/11.2.1989). 

ε) Του Π.Δ. 27/96 (ΦΕΚ 19/Τ.Α796) «Συγχώνευση των Υ- 






3452 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


πουργείων Τουρισμού, Βιομηχανίας - Ενέργειας - Τεχνο¬ 
λογίας και Εμπορίου στο Υπουργείο Ανάπτυξης». 

στ) Του Π.Δ. 397/88 (ΦΕΚ185/τ.Α'/88) «Οργανισμόςτου 
Υπουργείου Εμπορίου», όπως τροποποιήθηκε και ισχύει 
σήμερα. 

ζ) Του άρθρου 1 παρ. 1 του Π.Δ. 343/90 (ΦΕΚ 
135/τ.Α'/90) «Σύσταση Γενικών Διευθύνσεων και Μονά¬ 
δας στρατηγικού σχεδιασμού και ανάλυσης πολιτικής 
στο Υπουργείο Εμπορίου». 

η) Τηςμεαριθ. 114/96 (ΦΕΚ924/τ.Β'/96) απόφασης του 
Πρωθυπουργού και της Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης». 

2. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

3. Την με αριθ. 423/98 γνωμοδότηση του Συμβουλίου 
της Επικράτειας, μετά από πρόταση του Υπουργού Εθνι¬ 
κής Οικονομίας και του Υφυπουργού Ανάπτυξης, αποφα¬ 
σίζουμε: 

Άρθρο 1 

Σκοπός 

Με το παρόν διάταγμα συμπληρώνονται οι διατάξεις 
του Ν. 2239/94 «Περί σημάτων». Ειδικότερα, καθορίζο¬ 
νται οι τυπικές προϋποθέσεις μετατροπής αίτησης ή κοι¬ 
νοτικού σήματος σε αίτηση εθνικού σήματος, σε εκτέλε¬ 
ση του άρθρου 110 του Κανονισμού 40/94 Ε.Κ. της 20ης 
Δεκεμβρίου 1993, για το κοινοτικό σήμα (ΕΕ1_ 11/14.1.94), 
προστίθεται νέα περίπτωση στην έννοια του προγενέστε-^ 
ρου σήματος, καθώς και η δυνατότητα υποβολής αιτήσε- 
ως διαγραφής προγενέστερου εθνικού σήματος του ο¬ 
ποίου προβάλλεται η αρχαιότητα προκειμένου για κοινο¬ 
τικό σήμα, σε συμμόρφωση προς τα άρθρα 4 παραγρ. 2 
περ. β'και 14 της πρώτης Οδηγίας 89/104/ΕΟΚ της 21ης 
Δεκεμβρίου 1988 για την προσέγγιση των νομοθεσιών 
των κρατών μελών περί σημάτων (ΕΕ1_ 40/11.2.89). 

Άρθρο 2 

Μετά το άρθρο 6 του Ν. 2239/94, προστίθεται, σε εκτέ¬ 
λεση του άρθρου 110του Κανονισμού 40/94 Ε.Κ.της20ης 
Δεκεμβρίου 1993 του Συμβουλίου «για το κοινοτικό σή¬ 
μα», νέο άρθρο 6α που έχει ως εξής: 

Άρθρο 6α 

Δικαιολογητικά για τη μετατροπή κοινοτικού σήματος 
σε εθνικό. 

1. Σε περίπτωση μετατροπής αίτησης κοινοτικού σήμα¬ 
τος ή κοινοτικού σήματος σε εθνικό, ο καταθέτης ή ο δι¬ 
καιούχος υποβάλλει στη Διεύθυνση Εμπορικής και Βιο¬ 
μηχανικής Ιδιοκτησίας του Υπουργείου Ανάπτυξης, τα α¬ 
κόλουθα δικαιολογητικά: 

α) Το εθνικό τέλος κατάθεσης σήματος. 

β) Μετάφραση της αίτησης μετατροπής και των συνημ¬ 
μένων εγγράφων στην Ελληνική γλώσσα, από πρόσωπο 
που έχει το δικαίωμα μεταφράσεως σύμφωνα με το νόμο, 

γ) Έγγραφο διορισμού πληρεξουσίου δικηγόρου και α¬ 
ντικλήτου στην Ελλάδα, 

δ) Δέκα (10) αντίτυπα του σήματος, στην περίπτωση δε 
έγχρωμης συνθέσεως του σήματος και δέκα (10) έγχρω¬ 
μα αντίτυπά του. 

2. Η προθεσμία υποβολής των ανωτέρω δικαιολογητι- 
κών είναι δύο (2) μηνών και αρχίζει από την ειδοποίηση 
του καταθέτη ή δικαιούχου - με έγγραφο επί αποδείξει πα¬ 
ραλαβής - από την ανωτέρω Δ/νση. 


3. Στο ειδικό έντυπο δηλώσεως που ισχύει για τα αλλο¬ 
δαπά σήματα αναγράφονται από την Υπηρεσία τα αντί¬ 
στοιχα στοιχεία της αίτησης του κοινοτικού σήματος. 

Οι δηλώσεις αυτές βιβλιοδετούνται σε ειδικό βιβλίο. 

4. Για την παραδοχή της αιτήσεως μετατροπής αποφα¬ 
σίζει η Διοικητική Επιτροπή Σημάτων. 

Άρθρο 3 

Στην παράγραφο 2 του άρθρου 4 του Ν. 2239/94 «Περί 
Σημάτων» προστίθεται νέα περίπτωση δ, που έχει ως ε¬ 
ξής: 

δ) τα κοινοτικά σήματα των οποίων εγκύρως προβάλλε¬ 
ται η αρχαιότητα στην ελληνική επικράτεια, έναντι εθνι¬ 
κού σήματος, σύμφωνα με το άρθρο 34 του Κανονισμού 
40/94/ Ε.Κ. της 20ης Δεκεμβρίου 1993 του Συμβουλίου 
«για το κοινοτικό σήμα», ακόμα και αν έχει προηγηθεί πα¬ 
ραίτηση ή μη ανανέωση της προστασίας του εθνικού σή¬ 
ματος, στο οποίο στηρίχθηκε η αρχαιότητα του κοινοτι¬ 
κού σήματος. 

Άρθρο 4 

Στο άρθρο 17 του Ν. 2239/94 «Περί σημάτων» μετά την 
παράγραφο 4 προστίθεται νέα παράγαραφος 4α, που έ¬ 
χει ως εξής: 

4α. Σε περίπτωση που η αρχαιότητα κοινοτικού σήμα¬ 
τος στηρίζεται επί προγενεστέρου εθνικού σήματος, σύμ¬ 
φωνα με τα άρθρα 34 και 35 του Κανονισμού 40/94/Ε.Κ. 
της 20ης Δεκεμβρίου 1993 του Συμβουλίου, μπορεί να υ¬ 
ποβληθεί αίτηση διαγραφήςτου προγενεστέρου αυτού ε¬ 
θνικού σήματος, ακόμη και αν έχει προηγηθεί παραίτηση 
από το προγενέστερο αυτό εθνικό σήμα ή μη ανανέωση 
της προστασίας του. 

Άρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 8 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Μ. ΧΡΥΣΟΧΟΪΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 354 (3) 

Ρύθμιση καθυστερούμενων εισφορών σε δόσεις από το 
ΤΣΑ, μερικών κατηγοριών ασφαλισμένων αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 10 του ν.984/79 «περίτρο- 
ποποιήσεως της περί ΤΣΑ νομοθεσίας, υπαγωγής των μι¬ 
σθωτών οδηγών αυτοκινήτων εις την ασφάλιση του ΙΚΑ 
και άλλων τινών διατάξεων» (ΦΕΚ 244/79 Α). 

2. Τις διατάξεις του άρθρου 23 παρ.1 εδαφ.ιε και άρ¬ 
θρου 27 παρ.1 εδαφ.δτου ν. 1558/85 "Κυβέρνηση και Κυ¬ 
βερνητικά Οργανα" (137Α) του Π.Δ.372/95 "Μεταφορά 
της Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας" (20ΙΑ). 

3. Την 80078/4-10-1996 κοινή απόφαση του Πρωθυ- 

πουργού και του Υπουργού Εργασίας και Κοινωνικών Α¬ 
σφαλίσεων (ΦΕΚ 924Β), "Ανάθεση αρμοδιοτήτων στον Υ¬ 
φυπουργό Κοινωνικών Ασφαλίσεων". 

4. Τις διατάξεις του άρθρου 15 παρ.5 του Π.Δ 213/92 
"Οργανισμός της Γενικής Γραμματείας Κοινωνικών Α¬ 
σφαλίσεων του Υπουργείου Υγείας, Πρόνοιας και Κοινω¬ 
νικών Ασφαλίσεων (102Α). 

5. Την 975/97 απόφαση του Διοικητικού Συμβουλίου του 
ΤΣΑ που λήφθηκε στην Συνεδρίαση της 20/11/97. 

6. Τη γνώμη του Συμβουλίου Κοινωνικής Ασφάλειας 
που διατυπώθηκε κατά την 32η/16-3-98 συνεδρίασή του. 

7. Τις διατάξεις του άρθρου 27 του ν.2081/92 (154Α), 
σχετικά με τον έλεγχο των δαπανών, που προκαλούν οι 
Κανονιστικές Διοικητικές πράξεις, βάσει των οποίων γίνε¬ 
ται γνωστό ότι από το Π.Δ/γμα αυτό δεν προκαλείται δα¬ 
πάνη σε βάρος του Κρατικού Προϋπολογισμού ούτε του 
Προϋπολογισμού του ΤΣΑ. 

8. Την 295/98 γνωμοδότηση του Ε' τμήματος του Συμ¬ 
βουλίου της Επικράτειας μετά από πρόταση του Υφυ¬ 
πουργού Εργασίας και Κοινωνικών Ασφαλίσεων, αποφα¬ 
σίζουμε : 

Άρθρο 1 

Οι ασφαλισμένοι του ΤΣΑ που αναφέρονται στο άρθρο 
1 παρ.1 εδαφ.στ,του Π.Δ 669/81 (169Α), οι ιδιοκτήτες που 
έχουν την χρήση και εκμετάλλευση ή χρησιούχοι και εκ¬ 
μεταλλευτές δημόσιας χρήσης φορτηγών αυτοκινήτων, 
που προέρχονται από αντικατάσταση τρίτροχου, καθώς 
και οι ιδιοκτήτες δημόσιας χρήσης αυτοκινήτων που προ¬ 
έρχονται από τις κατηγορίες αμαξηλατών-καραγωγέωνή 
λεμβούχων και οι ιδιοκτήτες δημόσιας χρήσης αυτ/των, 
που εξυπηρετούν τακτικές συγκοινωνίες αγόνων γραμ¬ 
μών, δύνανται μετά από αίτησή τους, η οποία υποβάλλε¬ 
ται εντός προθεσμίας 1 έτους από την πρώτη (1η) του ε¬ 
πομένου μηνός της δημοσίευσης του παρόντος, να ρυθ¬ 
μίζουν κεφαλαιοποιημένες τις προς το ΤΣΑ οφειλές τους 
από καθυστερούμενες ασφαλιστικές εισφορές, πρόσθε¬ 
τα τέλη και λοιπές επιβαρύνσεις ως εξής: 


α. Το ύψος των καθυστερούμενών ασφαλιστικών ει¬ 
σφορών υπολογίζεται με βάση το ισχύον ασφάλιστρο 
κλάδου σύνταξης ΤΣΑ και κλάδου Ασθένειας ΙΚΑ κατά 
τον χρόνο υποβολής της αίτησης του οφειλέτη μετά των 
αναλογούντων προσθέτων τελών και λοιπών προσαυξή- 
σεων. 

β. Η κατά το προηγούμενο εδάφιο κεφαλαιοποιούμενη 
συνολική οφειλή καταβάλλεται σε μηνιαίες δόσεις ο α¬ 
ριθμός των οποίων δεν μπορεί να υπερβαίνει, τις (60) ε¬ 
ξήντα, με την προϋπόθεση της καταβολής υπό του οφει¬ 
λέτου των τρεχουσών εισφορών και προκαταβολής του¬ 
λάχιστον του 1/10 της κεφαλαιοποιούμενης συνολικής 
οφειλής. 

γ. Η μη εμπρόθεσμη καταβολή τριών (3) δόσεων συνο¬ 
λικά, καθώς και η μη καταβολή των τρεχουσών εισφορών 
συνεπάγεται την αμετάκλητη απώλεια του παρασχεθέ- 
ντος ευεργετήματος της τμηματικής εξόφλησης των ο- 
φειλομένων εισφορών και καθιστά άμεσα απαιτητότο σύ¬ 
νολο του οφειλόμενου ποσού, το οποίο υπολογίζεται βά¬ 
σει του ασφαλίστρου που ισχύει κατά την ημέρα 
εξοφλήσεως, μαζί μετά αναλογούντα πρόσθετα τέλη και 
τις λοιπές επιβαρύνσεις. 

Άρθρο 2 

Η ισχύς του Διατάγματος, αρχίζει από την 1η του επό¬ 
μενου μήνα της δημοσίευσής του στην Εφημερίδα της 
Κυβερνήσεως. 

Στον Υπουργό Εργασίας και Κοινωνικών Ασφαλίσεων α¬ 
ναθέτουμε την δημοσίευση και εκτέλεση του παρόντος 
διατάγματος. 

Αθήνα, 30 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ 


3454 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 ( 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

5239 762 ΠΑΤΡΑ ( 

5248 141 Κορίνθου 327 Τ.Κ. 262 23 

5248188 ΙΩΑΝΝΙΝΑ 

5248 785 Διοικητήριο Τ.Κ. 454 44 ( 

ΚΟΜΟΤΗΝΗ ( 

5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 


Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 


Δ' (Απαλλοτριώσεις, πολεοδομία κ.λπ.) 

70.000 » 

3.500 


Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 


Ανωτάτου Ειδικού Δικαστηρίου (Α.Ε.Δ.) 

3.000 » 

150 


Προκηρύξεων Α.Σ.Ε.Π. 

10.000 » 

500 


Ανωνύμων Εταιρειών & Ε.Π.Ε. 

250.000 » 

12.500 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππαγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρημαπκά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























